በትግራይ ክልል 4ነጥብ3 ቢሊየን ብር በላይ ገቢ የመሰብሰብ ዘመቻ ተጀመረ
በትግራይ ክልል ከተለያዩ የገቢ ምንጮች ከ4 ነጥብ 3 ቢሊየን ብር በላይ ለመሰብሰብ በዘመቻ መልክ መጀመሩን የክልሉ ገቢዎች ልማት ባለስልጣን ገለጸ ፡፡በክልሉ በአዲሱ በጀት ዓመት የሚሰበሰበው ከ4ነጥብ 33 ቢሊየን ብር የንግድ ማህበረሰቡ ከሐምሌ 1 እስከ 30/2009 ዓመተ ምህረት የሚቆይ የአካራይ ተካራይ እና የ”ሐ” ደረጃ  ግብር ከፋዮች በዘመቻ የመክፈል ስራ እየተካሄደ መሆኑን ነው የተገጸው ፡፡የባለስልጣኑ የህዝብ ግንኙነት የስራ ሂደት ባለቤት  አቶ ኢሳያስ አስጢፋኖስ ዛሬ ለዋልታ እንዳመለከቱት ግብር ለልማት፣ስራአጥነትንና ድህነትን ለመቀነስ የሚውል መሆኑን የተገነዘበው የንግዱ ማህበረሰብ በየዓመቱ ሐምሌ በዘመቻ ግብር ለመክፈል በወሰነው መሰረት በተለያዩ ዝግጅቶች የሚጠበቅበትን ክፍያ በመፈጸም ላይ ይገኛል ፡፡ይህም በመቐለ ከተማ ከምክትል ርእሰ መስተዳድሩ አንስቶ እስከ ዞኖችና ወረዳዎች ያሉ ከፍተኛ የስራ ኃላፊዎች እየመሩት ሪቫን በመበጠስ፣ቄጤማ በመነስነስና በልዩ ልዩ መዝናኛ ዝግጅቶች ታጅቦ ግብር ከፋዩ በሰልፍ እየወጣ እየከፈለ መሆኑን አብራርተዋል፡፡ባሁኑ ሰዓትም በተለይም ቆላ ተንቤን የሚገኙ የደረጃ ”ሐ”  ነጋዴዎች በአንድ ቀን ግብራቸውን ከፍለው ያጠናቀቁበት ሁኔታ እጅግ አስገራሚና ለሌሎችም አርኣያ መሆኑን ነው የገለጹት አቶ ኢሳያስ ፡፡በክልሉ ከሚገኙ እንዳመኾኒ እና ጋንታኣፈሹም ወረዳዎች በሁለት ቀናት ፤ ናዕዴር ዓዴት ፣ክልተ ኣውላዕሎ ፣ላዕላይ ማይጨው ፣ራያዓዘቦ እና ኦፍላ ወረዳዎች በሶስት ቀናት ፤ ራያ ኣላማጣ እና ጉሎመኸዳ ወረዳዎች በአራት ቀናት ውስጥ ግብራቸውን ከፍለው ወደ ስራቸው መግባታቸውን አረጋግጠዋል፡፡በክልሉ ከሐምሌ1 እስከ 5 በተካሄደው የስራ ዘመቻ ብቻ የደቡባዊ ምስራቅ ዞን ከታቀደው 94 በመቶ፣ ደቡባዊ ዞን 81 በመቶ ፣ምስራቃዊ ዞን 56 በመቶ ፣ሰሜናዊ ምዕራብ ዞን 40 በመቶ ፣ማዕከላዊ ዞን 37 በመቶ ፣ምዕራባዊ ዞን 30 በመቶ እና መቐለ ዞን 14 በመቶ ገቢ መሰብሰባቸውን ገልጸዋል፡ይህም  የእያንዳንዱ ግብር ከፋይ ተመን በዓመት ሁለት ጊዜ በማጥናትና የከፋዩ ስም ዝርዝር በመለጠፍ ህዝቡ መድረክ ተፈጥሮለት እንዲወያይ እንደሚደረግ አመልክተዋል ፡፡ስለሆነም  የእያንዳንዱ ግብር አምኖበት በግልጽ ስለሚታወቅ በየአከባቢው የተቀመጡት የልማት ቡድን መሪዎች ክፍያውን ሰብስቦ በመውሰድ ደረሰኝ ይዞ ለህብረተሰቡ የሚያከፋፍልበት ጭምር እጅግ የተደራጀ አሰራር መዘርጋቱን አስረድተዋል ፡፡በክልሉ ባለው ከፍተኛ የህዝብ ንቅናቄ በመፍጠር የህዝብ ክንፍ መጠቀምና ለስኬታማ የግብር አሰባሰብ ስራቸው ምክንያት መሆኑን አስረድተዋል ፡፡የባለስልጣኑም ሰራተኞችም ለምሳ ብለው እንዳይሄዱ ምሳ እየተዘጋጀላቸው ህበረተሰቡን ፈጣን አገልግሎት የሚሰጥበት ሁኔታ የተመቻቸላቸው መሆኑን በመጠቆም ፡፡ይህም በክልሉ ያሉ ሚዲያዎች ዋልታ ሚድያና ኮሙኒኬሽን ኮርፖሬት በግብር ዙሪያ  የሰራው ዘጋቢ ፊልም ህዝብ ይበልጥ ግንዛቤውን ለማስፋት ለማነሳሳት እየተጠቀሙበት መሆኑን ገልጸዋል፡፡ካፒታላቸው ከፍ ያሉት የ”ለ”  ደረጃ እስከ ጳጉሜን 5/2009 ዓመተ ህረት የከፍተኛ ግብር ከፋዮች ወይም የ”ሀ”  ደረጃ ግበር ከፋዮች እስከ ጥቅምት 30/2009 ዓመተ ምህረት እንደሚቀጥል አስታውቀዋል ፡፡በትግራይ ክልል በዘመቻ ግብር የመሰብሰብ ስራው በ2004 ዓመተ ምህረት የተጀመረ ሲሆን፤እስከ 150 ሺህ ግብር ከፋይ ነጋዴዎች ያሉ መሆናቸውን ከአቶ ኢሳያስ ገለጻ ለማወቅ ተችሏል ፡፡